Official Journal L 030 , 05/02/1986 P. 0008 - 0009

Finnish special edition: Chapter 2 Volume 4 P. 0074

Swedish special edition: Chapter 2 Volume 4 P. 0074



Ir-Regolament tal-Kummissjoni (KEE) Nru 244/86 ta' l-4 ta' Frar 1986 dwar il-klassifikazzjoni ta' oġġetti taħt is-subintestatura 16.02 B III b) ex 1 ex aa) (33) tan-nomenklatura li jinsabu fl-Anness tar-Regolament (KEE) Nru 149/86 li jiffissa r-rifużjonijiet fuq l-esportazzjoni taċ-ċanga u l-vitella IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 97/69 tas-16 ta' Jannar 1969 dwar miżuri meħuda għall-applikazzjoni uniformi tan-nomenklatura tad-Tariffa Doganali Komuni [1], kif emendata l-aħħar bir-Regolament (KEE) Nru 2055/84 [2], u b'mod partikolari l-Artikolu 3 tiegħu, Billi hemm il-ħtieġa għal disposizzjonijiet li jiżguraw l-applikazzjoni uniformi tan-nomenklatura li tinsab fl-Anness tar-Regolament tal-Kummissjoni (KEE) Nru 149/86 [3], bl-iskop li ssir il-klassifikazzjoni ta' preparat tal-laħam bovin mhux imsajjar, ikkapuljat imma mhux omoġenizzat fin, karatterizzat bid-data analitika li ġejja: Proteini tal-laħam (% ta' Nitroġenu × 6,25) | 14,08 % | Grass | 24,60 % | Laħam bla grass % ta' Nitroġenu × 1003,55 | 63,40 % | li ma jkunx fih interjuri, li l-bqija jkun magħmul minn prodotti mhux tal-laħam; Billi s-subintestatura 16.02 B III b) ex 1 ex aa) (22) tan-nomenklatura msemmija hawn fuq tkopri preparati oħra ta' laħam bovin li jkun fihom 80 % jew aktar iżda inqas minn 90 % ta' laħam mhux omoġenizzat fin esklużi l-interjuri u l-grass, u billi s-subintestatura 16.02 B III b) ex 1 ex aa) (33) tkopri l-istess preparati li jkun fihom 60 % jew aktar iżda inqas minn 80 % laħam; Billi l-preparat in kwistjoni, li jkun fihom 63,4 % ta' laħam bla grass, ma jistax jaqa' taħt is-subintestatura 16.02 B III b) ex 1 ex aa) (22): billi dan il-preparat għandu l-karatteristiċi ta' oġġetti li jaqgħu taħt is-subintestatura 16.02 B III b) ex 1 ex aa) (33) u għalhekk għandu jiġi klassifikat taħt dik is-subintestatura Billi, minħabba li l-Kumitat għan-Nomenklatura dwar Tariffi Doganali Komuni ma tax opinjoni, il-Kummissjoni pproponiet lill-Kunsill id-disposizzjonijiet li għandhom jiġu adottati, skond il-proċedura prevista fl-Artikolu 3 tar-Regolament (KEE) Nru 97/69; Billi, tliet xhur wara li kienu ntbagħtulu l-proposti, il-Kunsill ma aġixxiex u għalhekk hu xieraq li l-Kummissjoni tadotta d-disposizzjonijiet proposti skond il-proċedura msemmija hawn fuq fir-Regolament (KEE) Nru 97/69, ADOTTAT DAN IR-REGOLAMENT: Artikolu 1 Preparati ta' laħam bovin mhux imsajjar, ikkapuljat, mhux omoġenizzat fin, karatterizzat bid-data analitika li ġejjin: Proteini tal-laħam (% ta' Nitroġenu × 6,25) | 14,08 % | Grass | 24,60 % | Laħam bla grass % ta' Nitroġenu × 1003,55 | 63,40 % | li ma jkunx fih interjuri, li l-bqija jkun magħmul minn prodotti mhux tal-laħam, għandu jiġi klassifikat fin-nomenklatura li hemm fl-Anness tar-Regolament (KEE) Nru 149/86, taħt is-subintestatura li ġejja: 16.02 Laħam ieħor preparat jew priservat jew interjuri tal-laħam: B. Ieħor: III. Ieħor: (b) Ieħor: ex 1. Li jkun fih laħam bovin jew interjuri tal-laħam, ħlief dak omoġenizzat fin: ex aa) mhux imsajjar, li jkun fih f'dak li hu piż il-perċentwali li ġejjin ta' laħmijiet bovini (mhux magħduda l-interjuri u l-grass): (33) 60 % jew aktar iżda inqas minn 80 % laħam. Artikolu 2 Dan ir-Regolament għandu jidħol fis-seħħ fil-21 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fl-4 ta' Frar 1986. Għall-Kummissjoni Cockfield Viċi-President [1] ĠU L 14, tal-21.1.1969, pġ. 1. [2] ĠU L 191, tad-19.7.1984, pġ. 1. [3] ĠU L 19, tal-25.1.1986, pġ. 24. --------------------------------------------------